Tarptautinis žemės ūkio plėtros fondas

Tarptautinis žemės ūkio plėtros fondas (angl. International Fund for Agricultural Development, IFAD, pranc. Fonds international de développement agricole, FIDA) – tarptautinė finansų institucija ir specializuota Jungtinių Tautų agentūra, kovojanti su skurdu ir badu besivystančių šalių kaimo vietovėse. Tai vienintelė daugiašalė plėtros organizacija, kuri daugiausia dėmesio skiria žemės ūkiui, aprūpinimui maistu ir klimato kaitai. Tarptautinis žemės ūkio plėtros fondas, kurio būstinė yra Romoje, Italijoje, dalyvauja daugiau nei 200 projektų beveik 100 šalių. Jis finansuoja ir remia iniciatyvas, kurios gerina žemės ir vandens tvarkymą, plėtoja kaimo infrastruktūrą, apmoko ir šviečia ūkininkus naudoti efektyvesnes technologijas, didinant rinkos prieinamumą, kuria atsparumą klimato kaitai ir kt. Tarptautinis žemės ūkio plėtros fondas vienija 177 valstybes nares bei kartu bendradarbiauja su OPEC ir Ekonominio bendradarbiavimo ir plėtros organizacijos (EBPO) valstybėmis narėmis. Nuo pat fondo įkūrimo 1977 m. jis suteikė 22,4 milijardo JAV dolerių paskolų ir dotacijų. Istorija Tarptautinis žemės ūkio plėtros fondas buvo įkurtas 1977 m. Jungtinių Tautų Generalinės Asamblėjos Rezoliucija Nr. 32/107, kaip tarptautinė finansų institucija, bei buvo vienas iš svarbiausių 1974 m. Pasaulinės maisto konferencijos rezultatų. Jo būstinė yra Romoje, Italijoje. Fondas yra Jungtinių Tautų plėtros grupės narys. Tarptautinio žemės ūkio plėtros fondo prezidentas yra Gilbertas Houngbo iš Togo. 2021 m. jis buvo išrinktas antrai ketverių metų kadencijai. Pirmą kartą G. Houngbo buvo išrinktas 2017 m. Valstybės narės 2020 m. duomenimis Tarptautinį žemės ūkio plėtros fondą sudarė 177 valstybes nares (skliausteliuose nurodyti įstojimo metai): Prisijungė 1977 m. Prisijungė iki 1980 m. Prisijungė iki 1990 m. Prisijungė iki 2000 m. Prisijungė iki 2010 m. Prisijungė po 2010 m. Buvę prezidentai Iki šiol Tarptautiniam žemės ūkio plėtros fondui vadovavo 6 prezidentai. Šaltiniai